HUIGELAGTIG AFRIKAAN OF TROTSE AFRIKANER? - Afrikanervolksparty
Gepubliseer op 06 Februarie 2020 | Geskryf deur Klaas Waarsegger | | | Trefslae: 318
Die realiteit van kleur wil die sogenaamde Afrikaan ten alle koste ontken. Vir my persoonlik is dit 'n belediging om om my blankheid te misken. Soortgelyk is dit 'n belediging om 'n swartman se swartheid te misken. Die ergste daarvan is dat dit die skeppingsorde van God misken!
Die kruiperige benadering om kastig Afrikaan te wees is 'n gebrek aan eiewaarde en eerlikheid. Vir hierdie mense is ras 'n vloekwoord. Om jou eie ras te ontken is selfvervloeking. Om Afrikaner te wees in hulle denke, is om 'n skurk of booswig te wees. Dan klim die "Boerefaksie" saam op daardie wa en hang die verraadbordjie saam met die ander volksverdelers om die Afrikaner se nek asof daar dan nou 'n verskil tussen die woord Boer en Afrikaner ontstaan het. Kollektief het hierdie spul volksverdelers 'n fobie ontwikkel om hulleself te wees om sodoende 'n aanvaarbaarheid in die nuwe eenrassige politiek af te pleit. Om 'n rooi beret te dra of skeiding in 'n homogene volk deur woordkeuse, is vir hulle 'n absolute oorwinning en aanvaarding, ongeag die skeiding en antagonisme wat skeiding in teenstelling met samehorigheid bewerk.
So word die Afrikaner in ballingskap geplaas. Sy lewenswêreld word 'n nuwe ideologiese inhoud en millieu gegee deur Afrikanerverraad. Die Westerse denkwyse moet toenemend plek maak vir die Afrikanermanier van dink en doen.
Die vraag wat ontstaan is, hoe sien jy die toekoms? Die toekoms van jou volk, van jou kultuur, van jouself of helaas, van Suid Afrika? Is jy behoudend trots Afrikaans of het jy ook verval in 'n basterpolitieke kultuur?
Die boustene van 'n volk is geloof, eiewaarde, respek, reëls, gesag, verantwoordelikheid, reg in teenstelling met verkeerd, grense en gebondenheid en die moed om daarby te staan of te val! Dit is byna sonder uitsondering totaal afwesig in die nuwe Suid Afrika. As volk is ons by 'n kantelpunt. Dag "zero" het alles te make met of jy 'n huigelagtige Afrikaan geword het, en of jy 'n trotse Afrikaner gebly het. Jy moet nou self die vonnis vel! Wat my betref: